cyanic-selkie/wikianc huggingface dataset:
OGame
Η ιστορία
Τελικά ο πόλεμος τελείωσε με την ανακάλυψη και χρησιμοποίηση μιας νέα βόμβας, της "Ωμέγα-βόμβας" (Omega Bomb), που αναλογεί στην ατομική βόμβα του μέλλοντος, η οποία κατέστρεψε το μεγαλύτερο μέρος των αποικιών.
Η δράση του παιχνιδιού τοποθετείται χρονικά μετά τη χρήση της "Ωμέγα-βόμβας", την εποχή που ο άνθρωπος προσπαθεί να ξαναχτίσει τα πάντα από την αρχή, δημιουργώντας νέους πολιτισμούς.
Το OGame σε διάφορες γλώσσες και χώρες
Το OGame είναι ένα παιχνίδι που δημιούργησαν γερμανοί  προγραμματιστές και ανήκει στην εταιρεία Gameforge. Επόμενο είναι η μητρική του γλώσσα να είναι τα γερμανικά και η γερμανική έκδοση να έχει και τους περισσότερους παίκτες, σε σχέση με οποιαδήποτε άλλη γλώσσα ή χώρα.
Όλες οι άλλες εκδόσεις είναι νεότερες της γερμανικής και έχουν σημαντικά μικρότερο αριθμό παικτών, που αποδυκνείεται και από τον αριθμό των Universes (σύμπαντα / κόπιες) που λειτουργούν. Τον Ιανουάριο του 2006, το OGame.org, η αγγλόφωνη έκδοση του OGame, έσπασε το "φράγμα" των 100.000 παικτών, ενώ το Φεβρουάριο του 2006 ανέφερε δύο (2) εκ. παίκτες διεθνώς.
Ο παρακάτω πίνακας απεικονίζει την παρουσία του OGame σε άλλες χώρες και γλώσσες και είναι έγκυρος ως 15 Ιουνίου του 2006.
Εξωτερικοί σύνδεσμοι
Κατηγορία:Βιντεοπαιχνίδια του 1999 Κατηγορία:Βιντεοπαιχνίδια φυλλομετρητών Κατηγορία:Βιντεοπαιχνίδια στρατηγικής Κατηγορία:Βιντεοπαιχνίδια MMOG
18 Δεκεμβρίου
17 Δεκεμβρίου | 18 Δεκεμβρίου | 19 Δεκεμβρίου
Η 18η Δεκεμβρίου είναι η 352η ημέρα του έτους κατά το Γρηγοριανό ημερολόγιο (353η σε δίσεκτα έτη). Υπολείπονται 13 ημέρες.
Ορθόδοξη Εκκλησία
Κατηγορία:Ημέρες του έτους
Μια τρελλή... τρελλή... σαραντάρα
Το Μια τρελλή... τρελλή... σαραντάρα είναι μια ελληνική κωμική ταινία του 1970, σε παραγωγή Φίνος Φιλμ, σε σενάριο Αλέκου Σακελλάριου και σε σκηνοθεσία Γιάννη Δαλιανίδη.
Πλοκή
Η Τζένη Πετρομιχάλη (Ρένα Βλαχοπούλου) είναι μία σαραντάρα, χήρα από μεγάλη και πλούσια οικογένεια. Δύο χρόνια η Τζένη πένθησε για τον σύζυγό της αλλά πλέον θέλει να προχωρήσει και να ευχαριστηθεί τη ζωή της. Σε μία από τις εξόδους της με τα αδέλφια της, γνωρίζει με τον Τάκη (Ανδρέας Μπάρκουλης). Ο Τάκης είναι ένας ώριμος και κομψός κύριος, ο οποίος εργάζεται ως βιολιστής σε ένα κέντρο διασκέδασης, όπου συναντιούνται με την Τζένη. Τα αδέλφια της, ο Ορέστης (Γιάννης Μιχαλόπουλος) και η Αιμιλία (Τασσώ Καββαδία) από την άλλη, έχουν διαφορετική γνώμη και προετοιμάζουν το έδαφος, για το συνοικέσιο που έχουν συμφωνήσει με τον κατά πολύ μεγαλύτερό της εφοπλιστή Γεώργιο (Τζώρτζη) Χατζηθωμά (Γιώργος Γαβριηλίδης). Η Τζένη εκμυστηρεύεται τον έρωτά της για τον Τάκη στην φίλη της Καίτη (Μέλπω Ζαρόκωστα), η οποία προσπαθεί με κάθε τρόπο και την καλύπτει στις διάφορες εξορμήσεις της με τον αγαπημένο της. Δυστυχώς όμως τα αδέλφια της δεν αργούν να την καταλάβουν λόγω κάποιων γεγονότων που προκύπτουν. Ο Ορέστης και η Αιμιλία προσπαθούν με κάθε τρόπο να συνετίσουν την Τζένη, σύμφωνα πάντα με τα δικά τους μέτρα και σταθμά, τονίζοντάς της συνεχώς τη θέση που έχουν αυτή και η οικογένειά της στην κοινωνία, αλλά με κανένα αποτέλεσμα. Η ιστορία τελειώνει με την Τζένη να παίρνει τη μεγάλη απόφαση και να τα παρατάει όλα και όλους, προκειμένου να ακολουθήσει την καρδιά της, που την οδηγεί στην Ιταλία μαζί με τον αγαπημένο της.
Παραγωγή και παραλειπόμενα
Πρόκειται για διασκευή του θεατρικού έργου ‘’Σαράντα και…’’’ των Σακελλάριου-Γιαννακόπουλου.
Η ταινία προβλήθηκε για πρώτη φορά στις κινηματογραφικές αίθουσες στις 13 Απριλίου 1970. Κόβοντας 360.495 εισιτήρια, κατατάχθηκε 11η ανάμεσα σε 99 ταινίες της ίδιας σεζόν. Κυκλοφόρησε και με τη μορφή ντιβιντί στις 4 Μαΐου 2010.
Στην ταινία αντικατοπτρίζονται τα ήθη της εποχής, σύμφωνα με τα οποία ο έρωτας και ο γάμος ταιριάζουν μόνο στους νέους και όχι στους μεσήλικες, οι οποίοι οφείλουν να συμπεριφέρονται με σοβαρότητα και κοσμικότητα, διαφορετικά γίνονται γελοίοι στα μάτια της κοινωνίας.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1970 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Αλέκου Σακελλάριου Κατηγορία:Ταινίες βασισμένες σε θεατρικά έργα Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ελληνικές ασπρόμαυρες ταινίες Κατηγορία:Ελληνικές αισθηματικές κωμικές ταινίες
Γεγονότα Μαΐου 2007
05
Ναβού ναδίρ ζερί
Ο Ναβού ναδίρ ζερί υπήρξε βασιλιάς της Βαβυλώνας (733 - 732 π.χ.) γιος και διάδοχος του Ναβονάσσαρου ο Πτολεμαικός κανόνας αναφέρει το όνομα του ως Νάδιο ή Νάβιο, θα ανατραπεί και θα δολοφονηθεί τον δεύτερο χρόνο της βασιλείας του από έναν αξιωματούχο με το όνομα Ναβού σουμά ουκίν ΙΙ.
Πηγές
Κατηγορία:Βασιλείς της Βαβυλώνας Κατηγορία:Χαλδαίοι
Χαράλαμπος Μούσκος
Ο Χαράλαμπος Μούσκος (Πάνω Παναγιά, 10 Μαΐου 1932 - Μερσινάκι Λευκωσίας, 15 Δεκεμβρίου 1955) ήταν Κύπριος αγωνιστής της ΕΟΚΑ. Ήταν γιος του Γεωργίου και της Αναστασίας και είχε ακόμα έξι αδελφές, τελείωσε το Δημοτικό Σχολείο στη Παναγιά και το Ελληνικό Γυμνάσιο στη Πάφο, το γνωστό Νικολαϊδίου,. Ξάδελφος του ήταν ο Αρχιεπίσκοπος Μακάριος.
Μαζί με τους Μάρκο Δράκο, Ανδρέα Ζάκο, Χαρίλαο Μιχαήλ, έστησαν ενέδρα σε αγγλικό αυτοκίνητο στη περιοχή Μερσινάκι της επαρχίας Λευκωσίας κοντά στους αρχαίους Σόλους, σκοτώθηκε κατά τη διάρκεια της μάχης που ακολούθησε. Ήταν ο πρώτος μαχητής της ΕΟΚΑ που σκοτώθηκε από τους Άγγλους στον αγώνα για την Ένωση με την Μητέρα Ελλάδα. .
Μαζί με τον Πολύκαρπο Γιωρκάτζη στις 12 Νοεμβρίου 1955 είχαν πάρει μέρος σε ενέδρα εναντίον Αγγλικής φάλαγγας στρατιωτικών οχημάτων.
παραπομπές
Κατηγορία:Κύπριοι αγωνιστές του 1955-59 Κατηγορία:Κύπρος-επέκταση
Γαλιασγάρ Καμάλ
Ο Γαλιασγάρ Γαλιακμπάρ ουλί Καμαλετντίνοφ (Галиәсгар Галиәкбәр улы Камалетдинов, συναντάται και με τη μορφή Γαλιασγάρ Καμάλ (Галиәсгар Камал <span class="IPA" title="Representation in the International Phonetic Alphabet (IPA)">[ɣæˌliæsˈɣær kʌˈmɑl], Галиаскар Камал, Galiaskar Kamal, 6 Ιανουαρίου 1879 - 8 Ιουλίου 1933) ήταν τάταρος συγγραφέας, δραματουργός και θεατρικός συγγραφέας. Το Ταταρικό Ακαδημαϊκό Θέατρο Γαλιασκάρ Καμάλ έχει ονομαστεί προς τιμήν του.
Βιογραφία
Το πρώτο θεατρικό έργο του Καμάλ ονομαζόταν Ο Άτυχος Νέος και δημοσιεύθηκε το 1900. Η ιστορία του ταταρικού θεάτρου ξεκίνησε με το ανέβασμα ενός θεατρικού που ονομάζεται Ο Θλιβερός. Συμμετείχε ενεργά στη δραστηριότητα του θιάσου Σαγιάρ ως ηθοποιός και θεατρικός συγγραφέας.
Άλλα έργα
Ο Γ. Καμάλ έβγαλε μερικά θεατρικά έργα το 1905, όντας εντυπωσιασμένος από τα γεγονότα της πρώτης Ρωσικής επανάστασης. Ειδικά για αυτό το λόγο έγραψε τα θεατρικά έργα Το Πρώτο Θέατρο, Ο Χρεωκοπημένος και άλλα.
Εξωτερικοί σύνδεσμοι
Κατηγορία:Τάταροι συγγραφείς
Ταντέ Σισοφσκί
Ο Ταντέους Σισόφσκι, γνωστός ως Ταντέ Σισοφσκί (16 Φεβρουαρίου 1927 - 24 Φεβρουαρίου 2005), ήταν Γάλλος ποδοσφαιριστής, πολωνικής καταγωγής, ο οποίος υπήρξε από τους καλύτερους επιθετικούς των γαλλικών γηπέδων τη δεκαετία του 1950. Έχοντας πετύχει συνολικά 206 γκολ παραμένει ένας από τους καλύτερους σκόρερ όλων των εποχών στην Α' κατηγορία του γαλλικού πρωταθλήματος.
Βιογραφία
Πολωνικής καταγωγής και ανθρακωρύχος από ηλικία 14 ετών, όπως και ο Ρεϊμόν Κοπά, ο Σισό εργαζόταν σε καθημερινή βάση στα ανθρακωρυχεία με τα αδέρφια του. Τις Κυριακές έπαιζε ποδόσφαιρο αγωνιζόμενος στην κορυφή της επίθεσης της ΟΣ Πιέν, ομάδας από την περιοχή της Μερτ-ε-Μοζέλ, έχοντας ως συμπαίκτη του τον Ροζέ Πιαντονί. Στη συνέχεια αναχώρησε με προορισμό την ΦΚ Μετς, όπου πέτυχε 45 τέρματα σε διάστημα 4 σεζόν. Στη γαλλική πρωτεύουσα και συγκεκριμένα στην Ρασίνγκ, όπου καθιερώθηκε ως ένας από τους πληρέστερους μεσοεπιθετικούς της μεταπολεμικής Γαλλίας, έχοντας διακριθεί ως πρώτος σκόρερ του γαλλικού πρωταθλήματος το 1956, το 1957, το 1959 και δεύτερος πίσω από τον Ζυστ Φονταίν το 1960. Αν και εκμεταλλεύτηκε την επιθετική τακτική του αγωνιστικού προφίλ της Παρί, η αίσθηση του γκολ αλλά και η δύναμη των σουτ του ήταν αξιοθαύμαστες. Οι αρκετοί τραυματισμοί του, εκ των οποίων δύο κατάγματα, κόστισαν στον Σισοφσκί ένα σημαντικό κομμάτι της καριέρας του, γεγονός ωστόσο που δεν του απαγόρευσε να βρίσκεται με 206 γκολ, μέχρι σήμερα, στην τέταρτη θέση των σκόρερ όλων των εποχών του γαλλικού πρωταθλήματος, πίσω από τους Ντέλιο Όνις (299), Μπερνάρ Λακόμπ (255) και Ερβέ Ρεβελί (216).
Η διεθνής καριέρα του Σισοφσκί, αν και σύντομη εξαιτίας των τραυματισμών του (είχε 13 συμμετοχές στη διάρκεια των οποίων πέτυχε 11 τέρματα), σημαδεύτηκε από έναν αγώνα μεταξύ της Γαλλίας και του Βελγίου στις 11 Νοεμβρίου 1956 (6-3) για την προκριματική φάση του Παγκοσμίου Κυπέλλου του 1958. Στην έδρα της Ρασίνγκ, όπου προπονούνταν επί τέσσερα χρόνια, ο Ταντέ Σισοφσκί πέτυχε πέντε τέρματα, επίτευγμα που έχει επαναληφθεί μόλις μία φορά στην ιστορία της Εθνικής Γαλλίας, συγκεκριμένα το 1913, από τον Εζέν Μαές.
Εξωτερικοί σύνδεσμοι
Κατηγορία:Γάλλοι ποδοσφαιριστές Κατηγορία:Ποδοσφαιριστές ΦΚ Μετς Κατηγορία:Ποδοσφαιριστές ΦΚ Ναντ Κατηγορία:Ποδοσφαιριστές Βαλανσιέν ΦΚ Κατηγορία:Ποδοσφαιριστές Ρασίνγκ Κλαμπ ντε Φρανς Κατηγορία:Επιθετικοί ποδοσφαιριστές Κατηγορία:Ποδοσφαιριστές Λιγκ 1
Πανελλήνιο Πρωτάθλημα Ορεινού Δρόμου 2011
Το Πανελλήνιο Πρωτάθλημα Ορεινού Δρόμου 2011 ήταν η 1η διοργάνωση του Πανελλήνιου Πρωταθλήματος Ορεινού Δρόμου, που διοργανώθηκε από τον ΣΕΓΑΣ. Η διοργάνωση πραγματοποιήθηκε στις 29 Μαΐου 2011 στη δυτική πλευρά της Πάρνηθας. Η διαδρομή είναι κυκλική συνολικής απόστασης 3.496 με εκκίνηση και τερματισμό το ελικοδρόμιο του ξενοδοχείου Μον Παρνές με το υψηλότερο σημείο της διαδρομής να είναι 230 μέτρα και το χαμηλότερο 0μ.
Στο Πρωτάθλημα πήραν μέρος 61 αθλητές, 42 άνδρες και 19 γυναίκες στα αγωνίσματα 12.000 μέτρα ανδρών και 8.000 μέτρα γυναικών. Ο πρώτος άνδρας και η πρώτη γυναίκα εκπροσώπησαν την Ελλάδα στο Βαλκανικό Πρωτάθλημα Ορεινού Δρόμου που έγινε στις 12 Ιουνίου 2011 στη Σερβία.
Εξωτερικοί σύνδεσμοι
Κατηγορία:Διοργανώσεις στίβου στην Ελλάδα Κατηγορία:Στίβος το 2011 Κατηγορία:Νομός Αττικής
Κωνσταντίνος ο Ρόδιος
Ο Κωνσταντίνος ο Ρόδιος (γεν. 870/880 Λίνδος - θαν. μετά το 931 Κωνσταντινούπολη) ήταν Βυζαντινός αξιωματούχος, επιγραμματοποιός, και ιερέας.
Ξεκίνησε τη σταδιοδρομία του ως βοηθός του ευνούχου της αυλής, και ως σατυρικός ποιητής κατηγόρησε τον μάγιστρο για παγανισμό. Κατείχε το αξίωμα του νοτάριου, και το γνωστότερο ποιήμα του ονομάζεται Περιγραφή της εν Κωνσταντινουπόλει εκκλησίας των Αγίων Αποστόλων το οποίο αποτελείται από 981 δωδεκασύλλαβους στίχους και περιγράφει τον ναό των Αγίων Αποστόλων, όντας η μόνη γνωστή έμμετρη περιγραφή του κτίσματος. Γράφτηκε μετά από παραγγελία του αυτοκράτορα Κωνσταντίνου Ζ’ Πορφυρογέννητου στα μέσα του 10ου αιώνα, και αποτελούσε μέρος ενός μεγαλύτερου έργου με την ονομασία Έκφραση. Στην Έκφραση περιέχονταν και περιγραφές των μνημείων της Κωνσταντινούπολης, οι οποίες χρησιμοποιήθηκαν αργότερα από τον χρονικογράφο Γεώργιο Κεδρηνό κατά τον 11ο αιώνα.
Σύμφωνα με μια νεώτερη μελέτη θεωρείται πιθανό πως ο Ρόδιος ήταν συντάκτης μέρους ή του συνόλου της Παλατινής Ανθολογίας. Επίσης είναι πιθανό να πρόκειται για το ίδιο άτομο με τον Κωνσταντίνο Κεφαλά, ο οποίος έζησε την ίδια περίοδο και ήταν ο συντάκτης της Ανθολογίας του Κεφαλά η οποία αποτέλεσε τη βάση της Παλατινής Ανθολογίας.
Εξωτερικοί σύνδεσμοι
Κατηγορία:Παλατινή Ανθολογία Κατηγορία:Βυζαντινοί λόγιοι Κατηγορία:Βυζαντινοί αξιωματούχοι Κατηγορία:Βυζαντινοί ποιητές
Μονοατομικό ιόν
Γενικά
Μονοατομικό ιόν ονομάζεται το ιόν που αποτελείται από άτομα μόνο ενός χημικού στοιχείου, αντίθετα με τα πολυατομικά ιόντα, τα οποία αποτελούνται από περισσότερα από ένα διαφορετικά χημικά στοιχεία σε ένα ιόν. Μία πρώτου τύπου ιοντική ουσία (αποτελείται μόνο από ένα κατιόν και ένα ανιόν που συνδέονται με ιοντικούς δεσμούς) περιέχει ένα μέταλλο (κατιόν) που σχηματίζει μόνο ένα είδος ιόντος. Μία δεύτερου τύπου ιοντική ουσία περιέχει ένα μέταλλο που σχηματίζει περισσότερα από ένα είδη ιόντων, όπως τα ιόντα με διαφορετικά φορτία.
Χαρακτηριστικά κατιόντα πρώτου τύπου
Υδρογόνο 	:	H+
Λίθιο	:	Li+
Κάλιο	:	K+
Καίσιο	:	Cs+
Βηρύλλιο	:	Be2+
Μαγνήσιο	:	Mg2+
Ασβέστιο	:	Ca2+
Βάριο	:	Ba2+
Αργίλιο	:	Al3+
Άργυρος	:	Ag+
Ψευδάργυρος	:	Zn2+
Χαρακτηριστικά ανιόντα
Υδρογόνο	:	H-
Φθόριο	:	F-
Χλώριο	:	Cl-
Βρώμιο	:	Br-
Ιώδιο	:	I-
Οξυγόνο	:	O2-
Θείο :	S2-
Άζωτο :	N3-
Φώσφορος	:	P3-
Χαρακτηριστικά κατιόντα δεύτερου τύπου
Σίδηρος (II) :	Fe2+
Σίδηρος (III) :	Fe3+
Χαλκός (I)	 :	Cu+
Κοβάλτιο (II) :	Co2+
Κασσίτερος (II) :	Sn2+
Κασσίτερος (IV) :	Sn4+
Μόλυβδος (II) :	Pb2+
Μόλυβδος (IV) :	Pb4+
Υδράργυρος (ΙΙ) :	Hg2+
Υδράργυρος (Ι) :	Hg22+*
Κατηγορία:Ιόντα
Εντίθ του Πόλεσγουορθ
Η Αγία Εντίθ του Πόλεσγουορθ (πέθανε τη δεκαετία του 960) ήταν μία ηγουμένη Αγγλοσαξονικής καταγωγής που σχετίζεται με το Πόλεσγουορθ στην Γουόρικσερ και το Τάμγουορθ στην Στράτφορντσαιρ στην Μερκία. Η ιστορική της ταυτότητα είναι αβέβαιη, μερικοί την καταγράφουν κόρη του Αγγλοσάξονα βασιλιά Εδουάρδου του Πρεσβύτερου με την πρώτη σύζυγο του Έκγκουιν, άλλοι σαν κόρη του Εγβέρτου του Ουέσσεξ. Η Αγία Έντιθ συμπεριλαμβάνεται στις παλιές Αγγλίδες Άγιες και συνδέεται με την ταφή της στο Πόλεσγουορθ, η μνήμη της εορτάζεται στις 15 Ιουλίου.
Αδελφή Αγγλοσάξονα βασιλιά
Η παράδοση που γράφτηκε τον 12ο αιώνα στο μοναστήρι του Μπέρι Σαίν Έντμουντς και αργότερα κατέγραψαν ο Ρογήρος του Γουέντοβερ και ο Μάθιου Πάρις αναφέρει ότι ήταν αδελφή του Έθελσταν της Αγγλίας που την έδωσε σύζυγο στον Σιθρίκ Κες, έναν Βίκινγκ βασιλιά στην νότια Νορθούμπρια και το Δουβλίνο. Ο γάμος τελικά δεν ολοκληρώθηκε επειδή ο Σιθρίκ Κες αποκήρυξε την χριστιανική θρησκεία και πέθανε αμέσως μετά, η Έντιθ αποσύρθηκε την υπόλοιπη ζωή της σαν μοναχή στο Πόλεσγουορθ κοντά στην πρωτεύουσα της Μερκίας Τάμγουορθ. Η ιστορία περιγράφεται στο Αγγλοσαξονικό χρονικό στην "Δ-Έκδοση", επιβεβαιώνει ότι ο βασιλιάς της Αγγλίας Έθελσταν πάντρεψε την αδελφή του με τον Σιθρίκ Κες (30 Ιανουαρίου 926) σε μεγαλοπρεπή τελετή στο Τάμγουορθ. Το χρονικό δεν αναφέρει όνομα, ο Ουίλιαμ όφ Μαλμεσμπέρι τον 12ο αιώνα την καταγράφει σαν κόρη του Εδουάρδου του Πρεσβύτερου με την πρώτη σύζυγο του Έκγουιν αλλά δηλώνει την αδυναμία του να βρει το όνομα της σύμφωνα με τις πηγές.
Μια άλλη έκδοση που σχετίζει την ταφή της με το Τάμγουορθ αντί για το Πόλεσγουορθ, την καταγράφει σαν κόρη του Εδουάρδου του Πρεσβύτερου με την δεύτερη σύζυγο του Έλφλεντ συνεπώς ετεροθαλή αδελφή του Έθελσταν. Τον 13ο αιώνα ο Τζων του Γουόλινγκφορντ καταγράφει το όνομα της συζύγου του Σιθρίκ ως "Οργκιού". Οι αντιφατικές παραδόσεις έχουν απασχολήσει έντονα τους σύγχρονους ιστορικούς, μερικοί ασπάζονται την θεωρία του Τζων του Γουόλινγκφορντ ή την πιθανότητα να ήταν το όνομα της "Έντγκυθ". Ο Άλαν Τάκερ γράφει "ο Έθελσταν είχε πολύ ισχυρές σχέσεις με την Μερκία, θεωρείται πολύ λογικό αν η αδελφή του δεχόταν απόρριψη να ζούσε το υπόλοιπο της ζωής της σαν μοναχή στην πρωτεύουσα της Μερκίας όπου είχε μεγαλώσει". Η Μπάρμπαρα Γιορκ απορρίπτει την πιθανότητα να ήταν το όνομα της "Έντγκυθ", το όνομα Έντγκυθ το είχε μία άλλη κόρη του Εδουάρδου του Πρεσβύτερου από τον δεύτερο γάμο του που παντρεύτηκε τον Όθων Α΄ της Αγίας Ρωμαϊκής Αυτοκρατορίας.
Αγιοποίηση
Η Μπάρμπαρα Γιορκ προσδιορίζει την ιστορική ταυτότητα της Αγίας Έντιθ με κάποιο επώνυμο, η θέση της ταφής της κοντά σε ποτάμι την κατατάσσει σύμφωνα με την Γιορκ στους Αγίους της Μερκίας τον 7ο - 8ο αιώνα. Ο Άλαν Τάκερ από την άλλη πλευρά θεωρεί την Αγιοποίηση της μετέπειτα προσθήκη μαζί με άλλους δύο τουλάχιστον Αγίους την εποχή του Έθελσταν. Η Αγία απομνημονεύεται σε έναν μεγάλο αριθμό από εκκλησίες ανάμεσα στις οποίες ήταν το "Αβαείο του Πόλεσγουορθ" και ο "Καθεδρικός ναός του Τάμγουορθ".
Πηγές
Κατηγορία:Οίκος του Ουέσσεξ
Τάσος Πάντος
Ο Τάσος (Αναστάσιος) Πάντος (Αθήνα, 5 Μαΐου 1976) είναι Έλληνας πρώην ποδοσφαιριστής που αγωνιζόταν ως αμυντικός στα ακρα της αμυνας. Είχε τις ικανότητες να αγωνίζεται τόσο ως δεξιός όσο και ως αριστερός οπισθοφύλακας (μπακ) και διακρίθηκε κυρίως για την αντοχή του, την ταχύτητά του και το πάθος του στο παιχνίδι.
Αποκορύφωμα στην καριέρα του, ήταν η θητεία του στον Ολυμπιακό, με τη φανέλα του οποίου κατέκτησε τέσσερα νταμπλ τις αγωνιστικές περιόδους 2004/05, 2005/06, 2007/08 και 2008/09 καθώς και το πρωτάθλημα της περιόδου 2006/07.
Καριέρα
Ξεκίνησε το ποδόσφαιρο από τον Π.Ο. Ψυχικού και το 1998 μεταγράφηκε στην Προοδευτική, με την οποία ξεκίνησε την επαγγελματική του ποδοσφαιρική σταδιοδρομία και ανδρώθηκε σαν επαγγελματίας ποδοσφαιριστής. Τη χρονιά 1998/99 έκανε ντεμπούτο στην Α΄ Εθνική με τη φανέλα της Προοδευτικής, αλλά την αμέσως επόμενη η ομάδα του υποβιβάστηκε στη Β΄ Εθνική. Παρά τον υποβιβασμό, παρέμεινε στην ομάδα και έπειτα από δύο χρονιές, το 2001/02 βοήθησε να επιστρέψει στην Α΄ Εθνική. Με τη φανέλα της Προοδευτικής συνέχισε για ακόμα μία χρονιά, το 2002/03 στην Α' Εθνική, 5η συνολικά με τα "βυσσινί" και τελευταία, όπου κατά την οποία, την 10η αγωνιστική στον ισόπαλο αγώνα εντός έδρας εναντίον της ΑΕΚ με 1-1, πέτυχε το μοναδικό γκολ της ομάδας του στην αναμέτρηση και μοναδικό όλης της καριέρας του στην Α' Εθνική που ακολούθησε.
Το 2010 μετακόμισε στα Γιάννινα, παίρνοντας μεταγραφή στον Π.Α.Σ. Γιάννινα. Με τη φανέλα του συλλόγου της Ηπείρου, αγωνίστηκε αρχικά τη χρονιά 2010/11 στη Β' Εθνική, όπου κέρδισε την άνοδο και κατόπιν άλλες δύο χρονιές στην Α' Εθνική (2011/12 και 2012/13), όταν με τη λήξη της τελευταίας και έπειτα από τρεις χρονιές με τη φανέλα του Π.Α.Σ. Γιάννινα, το καλοκαίρι του 2013, σε ηλικία 37 ετών έκλεισε την καριέρα του.
Παραπομπές
Κατηγορία:Έλληνες ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Προοδευτικής Κατηγορία:Ποδοσφαιριστές Ολυμπιακού Πειραιώς
Φίλιππος Βέροιας (καλαθοσφαίριση ανδρών)
Ο Αθλητικός Σύλλογος Φίλιππος Βέροιας είναι ελληνικό αθλητικό σωματείο που δραστηριοποιείται στην πόλη της Βέροιας, στην Ημαθία, όπου και βρίσκονται οι έδρες των τμημάτων του. Επίσημο έτος ίδρυσής του είναι το 1962 και αγωνίζεται με χρώματα το κόκκινο και το λευκό. Αντλεί το όνομά του από τον Βασιλιά της Μακεδονίας, Φίλιππο Β'.
Το ανδρικό τμήμα καλαθοσφαίρισης του συλλόγου διαθέτει τη νομική μορφή ερασιτεχνικού σωματείου. Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου «Δημήτριος Βικέλας» στο Μακροχώρι Ημαθίας.
Οι δεκαετίες του 1960 και του 1970
Το τμήμα καλαθοσφαίρισης του Φιλίππου Βέροιας δημιουργήθηκε το 1962. Επειδή αποτελούσε τη μοναδική ομάδα καλαθοσφαίρισης στην περιοχή του, συμμετείχε στο Πρωτάθλημα Β' Κατηγορίας της Θεσσαλονίκης. Κατόπιν αποτέλεσε τη μία από τις τέσσερις ομάδες που συμμετείχαν στο πρώτο επίσημο πρωτάθλημα της νεοσύστατης Τοπικής Επιτροπής Κεντροδυτικής Μακεδονίας κατά την αγωνιστική περίοδο 1967-68. Πανηγύρισε τον τίτλο του Πρωταθλητή έξι συνολικά φορές και συγκεκριμένα κατά τις αγωνιστικές περιόδους:1967-68·1969-70·1973-74·1975-76·1976-77·1979-80.
Οι δεκαετίες του 1980 και του 1990
Αργότερα ο Φίλιππος ήταν μία από τις ομάδες που το 1980 υπέγραψαν το καταστατικό δημιουργίας της Ένωσης Καλαθοσφαιρικών Σωματείων Κεντρικής & Δυτικής Μακεδονίας (Ε.ΚΑ.Σ.ΚΕ.ΔΥ.Μ.) με έδρα τη Βέροια. Στα πλαίσια της Ένωσης αυτής πανηγύρισε δύο τίτλους Α' Κατηγορίας Ανδρών: το 1980-81 και το 1981-82.
Κατά τη δεκαετία από το 1982-83 μέχρι το 1992-93 ο Φίλιππος συμμετείχε αδιαλείπτως στο Πρωτάθλημα της Β' Εθνικής Κατηγορίας (αρχικά δεύτερο τη τάξει εθνικό πρωτάθλημα και από το 1986 τρίτο). Επιπλέον αγωνίστηκε στον θεσμό του Κυπέλλου Ελλάδος όλες τις χρονιές από τη δημιουργία του το 1975–76 μέχρι το 1992-93, με εξαίρεση δύο.
Το 1988 με απόφαση του Δ.Σ. της Ε.Ο.Κ., αποφασίσθηκε ο διαχωρισμός της Ε.ΚΑ.Σ.ΚΕ.ΔΥ.Μ. σε δύο Ενώσεις: την Ε.ΚΑ.Σ.ΚΕ.Μ. με έδρα τη Βέροια και την Ε.ΚΑ.Σ.ΔΥ.Μ. με έδρα την Κοζάνη. Το ανδρικό τμήμα του συλλόγου διαθέτει στο ιστορικό του δύο ακόμη τίτλους Α' Κατηγορίας Ε.ΚΑ.Σ.ΚΕ.Μ.: το 2000-01 και το 2002-03.
Επιστροφή στις εθνικές κατηγορίες τη νέα χιλιετία (2000 - 2003)
Ενδιαμέσως, την αγωνιστική περίοδο 2001-02 η ομάδα του Φιλίππου διαγωνίστηκε στο Πρωτάθλημα του 1ου Ομίλου Βορρά της Γ' Εθνικης Κατηγορίας, στα πλαίσια της οποίας συμμετείχε για πρώτη φορά στην ιστορία του. Έχοντας αναμετρηθεί με 13 αντιπάλους συγκέντρωσε 11 νίκες και 15 ήττες, ισοβαθμώντας στην τελική κατάταξη με τους Τιτάνες Παλαμά. Εν τέλει βρέθηκε στη 12η θέση, εντός της ζώνης του υποβιβασμού.
Επταετία στη Γ' Εθνική (2003 - 2010)
Το καλοκαίρι του 2003 ξεκίνησε μία μακροχρόνια παραμονή για τον Φίλιππο στη Γ' Εθνική, καταφέρνοντας να εδραιώσει τη θέση του στην Κατηγορία.
Την αγωνιστική περίοδο 2003-04 τοποθετήθηκε ξανά στον 1ο Όμιλο Βορρά τον οποίο σχημάτισαν 14 σύλλογοι. Μετά το πέρας των αγωνιστικών του υποχρεώσεων είχε συλλέξει 14 νίκες και 12 ήττες, καταλήγοντας στην 5η θέση της βαθμολογικής κατάταξης.
Την περίοδο 2005-06 η ομάδα είχε στον τελικό της απολογισμό μία νίκη περισσότερη, κλείνοντας τη χρονιά με 15 συνολικά σε 26 αγώνες. Στον τελικό βαθμολογικό πίνακα του 1ου Ομίλου Βορρά ο Φίλιππος βρέθηκε στην 6η θέση, σε απόσταση ασφαλείας από τη ζώνη του υποβιβασμού.
Την επόμενη αγωνιστική περίοδο, 2006-07, η απόδοση της ομάδας έπεσε σχετικά, με αποτέλεσμα να συλλέξει 12 νίκες και 14 ήττες. Στον τελικό βαθμολογικό πίνακα διαμορφώθηκε τριπλή ισοβαθμία μεταξύ του Φοίνικα Λάρισας, του Φιλίππου Βέροιας και του Απόλλωνα Καλαμαριάς. Βάσει των επόμενων κριτηρίων κατάταξης, ο Φίλιππος τοποθετήθηκε μεταξύ των άλλων δύο ομάδων, στην 9η θέση της βαθμολογίας.
Συνεχίζοντας στην ίδια Κατηγορία και Όμιλο και την περίοδο 2007-08, ο Φίλιππος τερμάτισε στην 5η θέση της τελικής βαθμολογίας, έχοντας απολογισμό 15 νίκες και 11 ήττες μετά το πέρας των αγωνιστικών του υποχρεώσεων.
Την επόμενη χρονιά, 2008-09, ο σύλλογος πέτυχε τη μεγαλύτερη μέχρι τότε συγκομιδή του στην Γ' Εθνική, 17 νίκες και 9 ήττες, χωρίς, όμως, να κατορθώσει να ξεπεράσει την 5η θέση που ήταν το μέχρι τότε οροφή του. Βαθμολογικά βρέθηκε στην ίδια θέση με το Λασσάνη Κοζάνης που κατετάγη υψηλότερα βάσει των μεταξύ τους αποτελεσμάτων.
Η δε αγωνιστική περίοδος 2009-10 αποδείχθηκε κομβική στην πορεία του συλλόγου, καθώς ισοβάθμισε με τον πρωτοπόρο Αίολο Τρικάλων χάνοντας τον τίτλο του Πρωταθλητή και την άμεση άνοδο στα σημεία σύγκρισης των μεταξύ τους αποτελεσμάτων. Κατόπιν αγώνων μπαράζ με τους άλλους δευτεραθλητές των ομίλων της Γ' Εθνικής (Ασβεστοχώρι, Κόροιβο Αμαλιάδας και Διαγόρα Ρόδου) που διεξήχθησαν στον Βόλο, βρέθηκε σε θέση (2η) που τον οδήγησε στη Β' Εθνική εφόσον απαιτήθηκαν ανακατατάξεις των κατηγοριών. Στο μίνι αυτό Πρωτάθλημα σημείωσε 2 νίκες και 1 ήττα, συγκέντρωσε 5 βαθμούς, πέτυχε 205 πόντους και δέχτηκε 197. Πρώτος σκόρερ της χρονιάς αναδείχθηκε ο Βασίλης Μαυρίδης (366 πόντοι), ακολουθούμενος στενά από τους Βασίλη Τσακίρη (359 πόντοι) και Κοσμά Ιωσηφίδη (330 πόντοι).
Άνοδος στη Β' Εθνική και διαδοχικοί τίτλοι (2010 - 2013)
Την περίοδο 2010-11 ο Φίλιππος Βέροιας πραγματοποίησε το ντεμπούτο του στη Β' Εθνική Κατηγορία, ο μοναδικός Όμιλος της οποίας συνετέθηκε από 16 συλλόγους. Μετά την ολοκλήρωση της τελευταίας αγωνιστικής ο σύλλογος είχε συγκεντρώσει 8 νίκες και 22 ήττες, με αποτέλεσμα να βρεθεί στη 14η θέση της βαθμολογίας. Κατά συνέπεια επέστρεψε στην Γ' Εθνική για μια επιπλέον μονοετή θητεία.
Τη χρονιά 2011-12 ο Φίλιππος αγωνίστηκε, όπως και στο παρελθόν, στον 1ο Όμιλο Βορρά της Γ' Εθνικής, οι ομάδες του οποίου πλέον είχαν μειωθεί σε 11 στο σύνολο. Σε 20 αγώνες η ομάδα της Βέροιας γνώρισε μόλις μία ήττα, με αποτέλεσμα να κατακτήσει την κορυφή του τελικού βαθμολογικού πίνακα και τον τίτλο του Πρωταθλητή.
Την αγωνιστική περίοδο 2012-13 η ομάδα του Φίλιππου πραγματοποίησε την υπέρβαση, κατακτώντας τον δεύτερο συνεχόμενο τίτλο της και κερδίζοντας ένα εισιτήριο για την Α2 Εθνική Κατηγορία. Τη χρονιά αυτή ο τρόπος διοργάνωσης της Β' Εθνικής άλλαξε με τις ομάδες να χωρίζονται σε δύο Ομίλους των 13 συμμετεχόντων. Στα πλαίσια του Ομίλου Βορρά οι Βεροιώτες συνέλεξαν 19 νίκες και 5 ήττες, τερματίζοντας στην 1η θέση του τελικού βαθμολογικού πίνακα. Πρόεδρος του συλλόγου την περίοδο αυτή όπως και τις έξι προηγούμενες ήταν ο Γιώργος Τραπεζανλίδης, ενώ το προπονητικό δίδυμο συνέθεταν για 14η συνεχόμενη χρονιά οι Δημήτρης Γκίμας και Χρήστος Μπλατσιώτης. Πρώτος σκόρερ της ομάδας για τη χρονιά αυτή ήταν ο Γιώργος Μπρόζος.
Άνοδος στην Α2 Εθνική (2013 - σήμερα)
Κάνοντας τα πρώτα του βήματα στην Α2 Εθνική Κατηγορία, ο Φίλιππος ήταν η μία από τις 14 ομάδες που την περίοδο 2013-14 διεκδίκησαν την άνοδο στην κορυφαία κατηγορία της ελληνικής ανδρικής καλαθοσφαίρισης. Στον τελικό βαθμολογικό πίνακα διαμορφώθηκε τριπλή ισοβαθμία μεταξύ του Αρκαδικού, του Ηρακλή και του Φιλίππου, καθένας από τους οποίους είχε συλλέξει 12 νίκες και 14 ήττες. Λαμβάνοντας υπόψη τα μεταξύ τους αποτελέσματα, η ομάδα της Βέροιας βρέθηκε στην 8η θέση της τελικής κατάταξης, χαμηλότερα από τις άλλες δύο. Πρώτος σκόρερ της ομάδας για τη χρονιά αυτή ήταν ο Ανδρέας Σιζόπουλος (338 πόντοι) με τους Βασίλη Κιτσούλη (334 πόντοι) και Μπράντισλαβ Τόμιτς (328 πόντοι) να ακολουθούν στενά. Την ίδια χρονιά ο Φίλιππος πραγματοποίησε και την πρώτη του μετά από πολλά χρόνια εμφάνιση στο Κύπελλο Ελλάδος, σε ένα μόλις παιχνίδι της Α' Φάσης, στο οποίο και γνώρισε τον αποκλεισμό από τον Αρκαδικό με οριακή διαφορά στο σκορ, που διαμορφώθηκε στο 76-75.
Την επόμενη χρονιά, 2014-15, ο Φίλιππος συνέχισε την πορεία του στην Α2 Εθνική με χαμηλότερη, όμως, απόδοση στο αγωνιστικό κομμάτι. Στην κατηγορία δήλωσαν συμμετοχή 14 σύλλογοι, με τον Ηλυσιακό να αποχωρεί από το Πρωτάθλημα λόγω ανυπέρβλητων οικονομικών προβλημάτων. Στην τελική βαθμολογική κατάταξη ο Φίλιππος βρέθηκε στη 12η θέση, μία θέση χαμηλότερα από τον Ηρακλή με τον οποίο μοιραζόταν από 9 νίκες και 17 ήττες. Πρώτος σκόρερ της ομάδας ήταν ο Σωτήρης Γκιουλέκας (314 πόντοι). Στη διοργάνωση του Κυπέλλου Ελλάδος, ο Φίλιππος απέκλεισε στην Α' Φάση τον Αρκαδικό με σκορ 60-58, παίρνοντας άτυπη ρεβάνς για την περασμένη χρονιά. Στη συνέχεια υποχρέωσε σε ήττα και τον Εθνικό Πειραιώς με σκορ 75-64. Τελικά η πορεία του ανακόπηκε από τον Απόλλωνα Πατρών στη 2η Αγωνιστική της Β' Φάσης, με τους Αχαιούς να επικρατούν με σκορ 63-77.
Καζιμίρ Β΄ της Βέντσιτσα
Βιογραφία
Ήταν ο τέταρτος γιος τού Καζιμίρ Α΄ δούκα της Κουγιάβια και της Ευφροσύνης των Πιαστ-Σιλεσίας, κόρης τού Καζιμίρ Α΄ δούκα του Οπόλε.
Φίλιππος Βέροιας (καλαθοσφαίριση ανδρών)
Άνοδος στην Α2 Εθνική (2013 - σήμερα)
Ως άτυχος της ισοβαθμίας του με τον Ηρακλή στο Πρωτάθλημα, ο Φίλιππος επρόκειτο βάσει των αρχικών σχεδίων της Ομοσπονδίας να υποβιβαστεί, έχοντας μάλιστα χάσει στο τελευταίο και καθοριστικό παιχνίδι του με το Παγκράτι για ένα πόντο. Παρ' όλα αυτά ο Φίλιππος προσέφυγε στο ΑΣΕΑΔ σχετικά με την εγκυρότητα του αγώνα του με τον Ηρακλή στο Ιβανώφειο (που διεξήχθη κεκλεισμένων των θυρών), με το όργανο να κάνει δεκτή την ένσταση και να διατάζει επανάληψη του αγώνα. Δεδομένου, όμως, ότι η απόφαση ελήφθη τον Ιούλιο κι ενώ οι ομάδες βρίσκονταν σε διαδικασία αναδόμησης του ρόστερ τους η επανάληψη του αγώνα ήταν πρακτικά αδύνατη. Τελικά η Ομοσπονδία αποφάσισε την παραμονή στην Κατηγορία αμφότερων των ομάδων, ανεβάζοντας τον αριθμό των συμμετεχόντων στην κατηγορία στους 16 για την επόμενη χρονιά.
Καζιμίρ Β΄ της Βέντσιτσα
Βιογραφία
Ο πατέρας του από έναν προηγούμενο γάμο είχε άλλους δύο γιους. Όταν το 1267 αυτός απεβίωσε, ο Καζιμίρ Β΄ και οι δύο αμφιθαλείς αδελφοί του κληρονόμησαν το μερίδιό τους υπό την επιτροπεία της μητέρας τους (ο Καζιμίρ Β΄ ήταν 6 ετών), ως το 1275 οπότε θεωρήθηκαν ενήλικοι (ο Καζιμίρ Β΄ έγινε 14 ετών) και κυβερνούσαν μαζί. Το 1288 απεβίωσε ο ετεροθαλής αδελφός του Λέσεκ Β΄ δούκας της Βέντιτσα και ο Καζιμίρ Β΄ έλαβε το δουκάτο εκείνου, που ήταν στο κέντρο της Πολωνίας.
Φίλιππος Βέροιας (καλαθοσφαίριση ανδρών)
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Σ. Φίλιππος Βέροιας λαμβάνει μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.
Καζιμίρ Β΄ της Βέντσιτσα
Συνεργασία με τον Βλάντισλαφ Α΄
Το 1289 ο Καζιμίρ Β΄ και ο μεγαλύτερος αμφιθαλής αδελφός του Βλάντισλαφ Α΄ ο Βραχύς υποστήριξαν την εκστρατεία τού Μπολέσλαφ Β΄ κυβερνήτη τού Πουότσκ για τον θρόνο της Κρακοβίας. Οι ενωμένες δυνάμεις τους νίκησαν στις 26 Φεβρουαρίου τα στρατεύματα των Πιαστ-Σιλεσίας Ερρίκου Γ΄, Μπόλκο Α΄ και Πσέμκο στη μάχη τού Σέβιες. Σύντομα μετά για άγνωστους λόγους ο Μπολέσλαφ Β΄ του Πουότσκ αποκήρυξε τη διεκδίκησή του και αυτό έκανε τον Βλάντισλαφ Α΄ τον βραχύ να κατακτήσει την Μικρότερη Πολωνία για τον εαυτό του. Με τη στενή συνεργασία τού αδελφού του, ο Βλάντισλαφ Α΄ ο Βραχύς ξεκίνησε πόλεμο με τον Βεγκέσλαο Β΄ της Βοημίας. Το φθινόπωρο τού 1292 τα δύο αδέλφια εκστράτευσαν στη Βοημία, αλλά ο Βεγκέσλαος Β΄ τους αιχμαλώτισε. Στη συμφωνία ειρήνης που ακολούθησε το ίδιο έτος, τα δύο αδέλφια αναγκάστηκαν να υπογράψουν υποτέλεια στον βασιλιά της Βοημίας.
Φίλιππος Βέροιας (καλαθοσφαίριση ανδρών)
Τρέχουσα αγωνιστική περίοδος
Στον θεσμό του Κυπέλλου Ελλάδος ο σύλλογος είχε σύντομη παρουσία. Ειδικότερα συμμετείχε σε μόλις έναν αγώνα στα πλαίσια της Α' Φάσης, στον οποίο και ηττήθηκε από την Α.Ε. Ψυχικού με σκορ 68-79.
Έδρα του συλλόγου είναι το Κλειστό Γυμναστήριο του Δημοτικού Αθλητικού Κέντρου «Δημήτριος Βικέλας» στο Μακροχώρι Ημαθίας. Πρόεδρος του διοικητικού συμβουλίου είναι ο Γιώργος Φύκατας. Επικεφαλής του τμήματος καλαθοσφαίρισης είναι ο Ηλίας Λαζός και γενικός αρχηγός ο Άρης Μπέης. Καθήκοντα πρώτου προπονητή διατηρεί ο Δημήτρης Γκίμας με συνεργάτη τον Χρήστο Μπλατσιώτη (αδιάλλειπτα από το 1999). Το ρόστερ του Φιλίππου Βέροιας για την αγωνιστική περίοδο 2015-16 συνθέτουν οι παρακάτω αθλητές:
Τμήματα υποδομής
Πρωταθλητής Ε.ΚΑ.Σ.ΚΕ.Μ. έχει αναδειχθεί το τμήμα Παίδων τις περιόδους: 1969-70·1973-74·1978-79·1979-80·1983-84-1986-87·1988-89·1990-91·1996-97·2012-13.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.ΚΑ.Σ.ΚΕ.Μ. Κατηγορία:Ιδρύσεις ομάδων καλαθοσφαίρισης το 1962
Κάστρο του Διδυμοτείχου
To Κάστρο του Διδυμοτείχου βρίσκεται και είναι ένα από τα πιο σημαντικά κάστρα των Βαλκανίων. Αποτελούσε σημαντικό ορόσημο από τους αρχαίους χρόνους λόγω της γεωστρατηγικής του θέσης και του ισχυρότατου οχυρωματικού περιβόλου που το περιέβαλλε.
Το κάστρο διατηρείται στο μεγαλύτερο μήκος του, τα βυζαντινά τείχη του, έχουν μήκος 1 χ.λ.μ και το ύψος τους φτάνει τα 12 μέτρα, με τους πύργους του 24 στο σύνολο, κάποιοι από τους οποίους φέρουν μονογράμματα βυζαντινών προσωπικοτήτων ή διακοσμητικά και συμβολικά μοτίβα.
Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών. Κατά τον ιστορικό Προκόπιο, η ανακατασκευή των τειχών του Διδυμοτείχου έγινε επί Ιουστινιανού και η μετέπειτα ενίσχυσή τους, επί Κωνσταντίνου Ε’ το 751. Ο Κωνσταντίνος Ταρχανειώτης, ενίσχυσε εκ' νέου τα τείχη το 1303.
Στο Κάστρο διατηρούνται σήμερα 24 πύργοι και μεταβυζαντινοί ναοί. Σε κάποιος πύργους υπάρχουν μονογράμματα Βυζαντινών Αυτοκρατόρων και διακοσμητικά μοτίβα. Μέσα στο κάστρο υπάρχουν διασκορπισμένες λαξευμένες σπηλιές οι οποίες χρησιμοποιούνταν ως τμήματα κατοικιών.
Το διάστημα από το 1713 ως το 1714, στο Κάστρο του Διδυμοτείχου διέμενε σε κατάσταση ημιαιχμαλωσίας ο βασιλιάς της Σουηδίας Κάρολος ο ΙΒ΄.
Παραπομπές
Κατηγορία:Διδυμότειχο Κατηγορία:Κάστρα Νομού Έβρου Κατηγορία:Αρχαιολογικοί τόποι στον Έβρο Κατηγορία:Βυζαντινά κάστρα στην Ελλάδα
Ολυμπιακός Σ.Φ.Π. (στίβος)
Ο Ολυμπιακός είναι Ελληνικός σύλλογος του στίβου, με έδρα τον Πειραιά και Ιδρύθηκε το 1925.
1925-1933
Από τον πρώτο χρόνο ίδρυσης, ο σύλλογος πήρε μέρος στο πανελλήνιο πρωτάθλημα καθώς και σε άλλους αγώνες στίβου.
Το 1925, διεξήχθησαν στο Παναθηναϊκό Στάδιο οι 21οι Πανιώνιοι αγώνες που είχαν μεγάλη αίγλη την εποχή εκείνη. Η ομάδα των "ερυθρόλευκων" πήρε την τρίτη θέση στην σκυταλοδρομία 1600μ., ενώ στον κλασσικό μαραθώνιο ο αθλητής Γ. Κακουράτος τερμάτισε πέμπτος.
Το 1926 συμμετείχε στους «Αγγλοελληνικούς αγώνες».
Το τμήμα αθλητισμού στίβου του Ολυμπιακού ιδρύθηκε το 1929. Ο Δημήτρης Σκλιας, μέλος της διοίκησης, ανέλαβε τότε έφορος του τμήματος, με προπονητή τον Κλεάνθη Παλαιολόγο. Πολυάριθμοι αθλητές είχαν πυκνώσει τις τάξεις του τμήματος, όπως ο Πολιουδάκης (δρομέας των 400 μέτρων), ο Χρυσανθόπουλος (δρομέας των 100 και 200μ.), ο Ιωακείμ (των 300 μ.), οι ποδοσφαιριστές Βασίλης (στα 100 μ.) και Λεωνίδας Ανδριανόπουλος (στα 100 και 200 μ. και άλτης του τριπλούν).
Ο πρώτος χώρος στον οποίο έκαναν προπόνηση οι αθλητές του Ολυμπιακού ήταν το γυμναστήριο του Πειραϊκού Συνδέσμου. Ακολούθως οι προπονήσεις γίνονταν στο Στάδιο, το γυμναστήριο του Εθνικού Αθηνών και τέλος σε ειδικό χώρο στο Ποδηλατοδρόμιο.
Το 1933 το τμήμα ανέστειλε τη λειτουργία του.
1953-1960
Στις αρχές της δεκαετίας του '50, ο Ολυμπιακός είναι ήδη ένας καταξιωμένος σύλλογος σε ποδοσφαιρικό επίπεδο, ενώ έχουν ξεκινήσει να έρχονται επιτυχίες και σε άλλα τμήματα, όπως αυτό της καλαθοσφαίρισης και της υδατοσφαίρισης.
Στις σκέψεις των υπευθύνων του συλλόγου έχει αρχίσει να στριφογυρίζει η ιδέα δημιουργίας και τμήματος στίβου, κάτι που τίθεται και ως θέμα στις γενικές συνελεύσεις του σωματείου, αρχικά από τον Θανάση Μέρμηγκα και αργότερα από τον Γιώργο Ανδριανόπουλο.
Ο σύλλογος προσθέτει και άλλους αθλητές στη δύναμή του: Μύρων Ανυφαντάκης, Δήμος Μαγκλάρας, Γιώργος Λεμονής, Μουραγέμος Κώστας, Μεσημέρτζης Γιώργος, Παντελής Νικολαΐδης, Ανυφαντάκης Μύρων και πολλοί άλλοι.
Παράλληλα, ιδρύεται και το γυναικείο τμήμα με τις μπασκετμπολίστριες Σκριβάνου, Κατσίκη, αλλά και τις Θωματζίκου, Αθηνέλη, Πάρδου, Παπαγεωργάκη να στελεχώνουν το τμήμα.
Το 1958 η ομάδα φτάνει για πρώτη φορά στην τρίτη θέση του πανελληνίου πρωταθλήματος, κάτι που επαναλαμβάνει και τις 2 επόμενες χρονιές.
1961-1990
Το τμήμα έχει πλέον καθιερωθεί στις μεγάλες δυνάμεις και αυτό το μαρτυρά η 2η θέση στο Πανελλήνιο πρωτάθλημα το 1961 και το 1963, καθώς και οι πρώτοι τίτλοι που ήρθαν από τον ανώμαλο δρόμο ανδρών. Οι "ερυθρόλευκοι" κατέκτησαν την πρώτη θέση στην κλασική βαθμολογία τις χρονιές 1965, 1966 και 1967.
Η περίοδος της δικτατορίας φέρνει το τμήμα ξανά σε παρακμή.
Η έδρα μεταφέρεται στο Στάδιο Καραϊσκάκη, όπου ξεκινούν πλέον να λειτουργούν και τμήματα ακαδημιών.
Ο μοναδικός τίτλος έρχεται αρκετά χρόνια αργότερα (1984) και πάλι από το Πανελλήνιο πρωτάθλημα ανώμαλου δρόμου ανδρών.
1991-2010
Πολλά χρόνια μετά, στα μέσα της δεκαετίας του '90, θα αρχίσει η επανάκαμψη. Με την οικονομική στήριξη του Γιώργου Γλου έρχονται στο σύλλογο μεγάλα ονόματα. Ένα από αυτά είναι η Τζαμαϊκανή Μέρλιν Ότι, αλλά και οι Κεντέρης, Θάνου, Μανιάνι, Μπακογιάννη, Παπακώστας, Βασδέκης, Σκούρτη, Βόγγολη, Τερζιάν, Παπούλιας, Ξάνθου, Πολυμέρου, Τσιάμης, Λεωνίδης, Κυριακίδης , Φέρρα Ανδριάνα και άλλοι που κατέστησαν τον Ολυμπιακό ως ένα σωματείο με πολλούς Ολυμπιονίκες. Στην ομάδα προστέθηκαν επίσης οι: Ιακωβάκης Περικλής, Ιακωβάκης Σωτήρης, Δεβετζή, Χαλκιά, Μελέτογλου, Δημότσιος, Ρεντούμη, Γκούσης, Πολιάς, Πέρρα, Τσιολακούδη, Τσάτουμας.
Το 2003 οι άνδρες κατακτούν το Πανελλήνιο πρωτάθλημα ανώμαλου δρόμου στο Ναύπλιο, με 10 βαθμούς. Την καλύτερη επίδοση για τον σύλλογο πραγματοποίησε ο Μιχάλης Γελασάκης με 36.39 που προέρχεται από τις ακαδημίες του Ολυμπιακού και κατετάγη δεύτερος.
Ίδιο σκηνικό και το 2005, με τους άνδρες να κατακτούν το Πανελλήνιο πρωτάθλημα ανώμαλου δρόμου στο Λιτόχωρο, με 14 βαθμούς. Καλύτερη επίδοση και πάλι από τον Μιχάλη Γελασάκη με 36.16, ο οποίος κατετάγη ξανά δεύτερος.
Το 2006 ήρθε η πρώτη κατάκτηση πανελληνίου πρωταθλήματος ανοιχτού στίβου. Στις 4 Ιουνίου της ίδιας χρονιάς, ο Ολυμπιακός απέκτησε το δικό του σύγχρονο αθλητικό κέντρο που ήταν και το μεγάλο όραμα πολλών ετών του εφόρου και αρχιπροπονητή της ομάδας στίβου, Τάκη Βεντίκου. Βρίσκεται στην περιοχή του Αγίου Ιωάννη στο Ρέντη, απέναντι από το γήπεδο βόλεϊ της ομάδας.
Το 2007 ο Ολυμπιακός κατακτά με 412,5 βαθμούς το Πανελλήνιο πρωτάθλημα Ανοιχτού Στίβου, ενώ κερδίζει εύκολα και το Πανελλήνιο πρωτάθλημα ανώμαλου δρόμου στο Ολυμπιακό κέντρο Ιππασίας Μαρκόπουλου με 9 βαθμούς. Ο Τάσος Φράγκος με επίδοση 36.26 πήρε την πρωτιά.
Το 2008 το τμήμα κατακτά και πάλι το Πανελλήνιο πρωτάθλημα Ανοιχτού Στίβου, καθώς και το δεύτερο συνεχόμενο Πανελλήνιο πρωτάθλημα ανώμαλου δρόμου. Η συγκεκριμένη διοργάνωση πραγματοποιήθηκε στις Σκαμνιές και ο σύλλογος κέρδισε με 8 βαθμούς.
Το 2009 ο σύλλογος κατακτά για μία ακόμα φορά τις ίδιες διοργανώσεις, με ιδιαίτερη ευκολία αυτή τη φορά. Το Πανελλήνιο πρωτάθλημα Ανοιχτού Στίβου με 361 βαθμούς στο Καυτανζόγλειο Στάδιο και το Πανελλήνιο πρωτάθλημα ανώμαλου δρόμου με 8 βαθμούς στο Ολυμπιακό κέντρο Ιππασίας Μαρκόπουλου. Εκεί, ο Τάσος Φράγκος κατέκτησε την πρώτη θέση με επίδοση 30.32 και ο Δημοσθένης Μαγγίνας ήρθε δεύτερος με 30.33.
Το 2010 αποτέλεσε την πιο επιτυχημένη χρονιά του τμήματος σε επίπεδο τίτλων. Η ομάδα των ανδρών κατέκτησε όποιον τίτλο διεκδίκησε (Ανοιχτό και Κλειστό Στίβο, πρωτάθλημα ανωμάλου δρόμου) και το γυναικείο τμήμα κατέκτησε για 1η φορά στην ιστορία του το Πανελλήνιο πρωτάθλημα Ανοιχτού Στίβου στη διοργάνωση που έγινε στο Παμπελοποννησιακό Στάδιο της Πάτρας.
2011 - 2022
Παναγιώτης Βεντίκος και Νικολαΐδου Στέλλα.
Το 2011, η ομάδα των ανδρών κατέκτησε για δεύτερη συνεχόμενη χρονιά και τους τρεις τίτλους που διεκδίκησε. Στον ανώμαλο δρόμο κατέκτησε τον τίτλο με 23 βαθμούς στο Ολυμπιακό κέντρο Ιππασίας Μαρκόπουλου, στον Κλειστό Στίβο με 71 βαθμούς στο Κλειστό της Παιανίας και στον Ανοιχτό Στίβο με 249.5 βαθμούς στο Ολυμπιακό Στάδιο.
Κατά την διάρκεια της τρέχουσας δεκαετίας ο Ολυμπιακός είναι ο απόλυτος κυρίαρχος στα Πανελλήνια πρωταθλήματα Κλειστού και Ανοιχτού στίβου στους Άνδρες.
.
Αξιολόγηση
Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος του Πειραιά έχει αξιολογηθεί ως ακολούθως πανελλαδικά:
Τρέχουσα σύνθεση
Γυναίκες: Γρίλλου, Κουτσούκη, Κυριακίδου, Κωστοπούλου, Λαφτσή, Μαμούρη, Μανουσιάδου, Μιχάλοβιτς, Μπολσακοβάιτε, Μωυσίδου, Πετράκη, Πλάκα, Τουλουμτζή, Τσακωνίτη, Χαχάμη.
Εξωτερικοί σύνδεσμοι
Στιβος Ολυμπιακος
Κορμοράνος της Σοκότρα
Ο κορμοράνος της Σοκότρα (Phalacrocorax nigrogularis) είναι ένα απειλούμενο είδος κορμοράνου που είναι ενδημικό στον Περσικό Κόλπο και στη νοτιοανατολική ακτή της Αραβικής Χερσονήσου. Τα πτηνά μεταναστεύουν περιστασιακά τόσο δυτικά όσο μέχρι την ακτή της Ερυθράς Θάλασσας. Παρά το όνομά του, επιβεβαιώθηκε μόνο το 2005 ότι αναπαράγεται στα νησιά της Σοκότρα στον Ινδικό Ωκεανό.
Ο κορμοράνος της Σοκότρα είναι ένα σχεδόν εντελώς μαύρο πουλί με συνολικό μήκος περίπου 80 εκατοστών. Στην αναπαραγωγή κατάσταση, το μπροστινό μέρος του κεφαλιού του έχει ένα γυαλιστερό μοβ, το πάνω μέρος του σώματος του έχει μία σκούρα γκρι-πράσινη χροιά, υπάρχουν μερικά λευκά φτερά γύρω από το μάτι και το λαιμό και μερικές λευκές λωρίδες στο γλουτούς. Τα πόδια του είναι μαύρα και το ρινικό δέρμα του είναι μαυριδερό. Όλες αυτές οι αποκλίσεις από καθαρό μαύρο είναι λιγότερο έντονες εκτός της περιόδου αναπαραγωγής.
Υπάρχουν λίγες πληροφορίες για τη συλλογή τροφής ή τη διατροφή αυτού του είδους. Όπως όλοι οι κορμοράνοι, καταδύεται για το φαγητό του. Παλαιότερες αναφορές υποδηλώνουν ότι μπορεί να παραμείνει βυθισμένος για έως και 3 λεπτά, κάτι που είναι υψηλό για έναν κορμοράνο και υποδηλώνει ότι θα μπορούσε να κάνει βαθιά κατάδυση. Ωστόσο, υπάρχουν επίσης αναφορές για αναζήτηση τροφής σε σμήνη, και αυτό παρατηρείται συνήθως σε κορμοράνους που τρέφονται στα μέσα του νερού.
Τα πουλιά είναι πολύ κοινωνικά, με κουρνιασμένα σμήνη 250.000 κορμοράνων να έχουν αναφερθεί, και σμήνη έως και 25.000 στη θάλασσα.
Ορισμένοι συγγραφείς, όπως ο Πολ Τζόνσγκαρντ, τοποθετούν αυτό το είδος, μαζί με έναν αριθμό άλλων σχετικών κορμοράνων, σε ένα γένος Leucocarbo.
Από το 2000, αυτό το είδος έχει καταχωριστεί ως εκτεθειμένο στον κόκκινο κατάλογο της IUCN, λόγω του μικρού αριθμού των τόπων αναπαραγωγής και της συνεχιζόμενης ταχείας πτώσης. Η πτώση προκαλείται από την παράκτια ανάπτυξη, τις διαταραχές και τη θαλάσσια ρύπανση κοντά στις αποικίες φωλιών του. Το 2000 εκτιμήθηκε ότι ο παγκόσμιος πληθυσμός ήταν περίπου 110.000 ζευγάρια αναπαραγωγής ή 330.000–500.000 μεμονωμένα πουλιά. Η μόνη προστατευόμενη αποικία φωλιάσματος στον Περσικό Κόλπο για τα περίπου 30.000 ζευγάρια είναι τα νησιά Χαουάρ του Μπαχρέιν στα ανοικτά των ακτών του Κατάρ, όπου βρίσκονται στον κατάλογο της Σύμβασης Ραμσάρ. Από τις υπόλοιπες 13 αποικίες (9 διαφορετικές τοποθεσίες), η αποικία Χαουάρ είναι η μεγαλύτερη. Μόνο στο βόρειο τμήμα της περιοχής του, περίπου 12 αποικίες είναι γνωστό ότι εξαφανίστηκαν από τη δεκαετία του 1960. Τα πουλιά μπορεί επίσης να επηρεαστούν από τη ρύπανση του πετρελαίου στη θάλασσα. Κατά τη διάρκεια του πρώτου πολέμου του Κόλπου, εικόνες κορμοράνων καλλυμένων με πετρέλαιο από τον Κόλπο εμφανίζονταν τακτικά στα δυτικά μέσα ενημέρωσης και παρόλο που ο μεγάλος κορμοράνος βρίσκεται επίσης στον Περσικό Κόλπο, είναι πιθανό ότι πολλοί από αυτούς ήταν κορμοράνοι της Σοκότρα.
Το 2012, η Υπηρεσία Περιβάλλοντος του Αμπού Ντάμπι παρακολούθησε τα άγρια πτηνά σε όλο το Αμπού Ντάμπι σε σχεδόν 60 τοποθεσίες και κατέγραψε 420 είδη από 60 οικογένειες. Σχεδόν 12.000 ζευγάρια αναπαραγωγής του παγκόσμιου απειλούμενου κορμοράνου της Σοκότρα καταγράφηκαν σε πέντε έως έξι μικρά νησιά στο Εμιράτο.
Ο κορμοράνος της Σοκότρα είναι ένα από τα είδη για τα οποία ισχύει η συμφωνία για τη Συμφωνία για τη Προστασία Μεταναστευτικών Υδρόβιων Πτηνών των Αφρικής-Ευρασίας.
Εξωτερικοί σύνδεσμοι
Κατηγορία:Περιβάλλον της Μέσης Ανατολής Κατηγορία:Εκτεθειμένα είδη Κατηγορία:Πτηνά της Ασίας
19 Δεκεμβρίου
18 Δεκεμβρίου | 19 Δεκεμβρίου | 20 Δεκεμβρίου
Κάνναβη (φάρμακο)
Η κάνναβη, γνωστή και ως μαριχουάνα και γκάντζα (από το Σανσκριτικό gañjā, που σημαίνει «κάνναβη»), μεταξύ πολλών άλλων ονομάτων, αναφέρεται σε οποιοδήποτε αριθμό παρασκευασμάτων του φυτού Κάνναβη που προορίζονται για χρήση ως ψυχοδραστικό φάρμακο. Η πιο κοινή μορφή της κάνναβης που χρησιμοποιείται ως φάρμακο είναι η αποξηραμένη φυτική μορφή.
Η μείζων ψυχοδραστική χημική ένωση στην κάνναβη είναι η Δ9-τετραϋδροκανναβινόλη (κοινώς συντομογραφημένη ως THC). Τουλάχιστον 66 άλλα κανναβινοειδή είναι επίσης παρόντα στην κάνναβη, συμπεριλαμβανομένου της κανναβιδιόλης (CBD), της κανναβινόλης (CBN) και της τετραϋδροκανναβιβαρίνης (THCV), μεταξύ πολλών άλλων, οι οποίες πιστεύεται ότι οδηγούν σε διαφορετικά αποτελέσματα από εκείνα της THC και μόνο.
Η χρήση κάνναβης έχει βρεθεί ότι σημειώνεται ήδη από τη τρίτη χιλιετία π.Χ. Στη σύγχρονη εποχή, το φάρμακο έχει χρησιμοποιηθεί για ψυχαγωγικούς, θρησκευτικούς ή πνευματικούς, και φαρμακευτικούς σκοπούς. Τα Ηνωμένα Έθνη (ΟΗΕ) εκτίμησαν ότι το 2004 περίπου το 4% του παγκόσμιου ενήλικου πληθυσμού (162 εκατομμύρια άνθρωποι) κάνουν χρήση κάνναβης ετησίως και περίπου 0,6% (22,5 εκατομμύρια) την χρησιμοποιούν σε καθημερινή βάση. Η κατοχή, χρήση ή πώληση παρασκευασμάτων της κάνναβης που περιέχουν ψυχοδραστικά κανναβινοειδή έγινε παράνομη στα περισσότερα μέρη του κόσμου στις αρχές του εικοστού αιώνα. Από τότε, μερικές χώρες έχουν εντείνει την επιβολή της απαγόρευσης της κάνναβης, ενώ άλλες την έχουν μειώσει.
Ιατρική χρήση
Προκαταρκτικές ενδείξεις δείχνουν ότι φάρμακα με βάση την κάνναβη μπορεί να είναι χρήσιμα στη θεραπεία δυσλειτουργίας των επινεφριδίων, του συνδρόμου ευερέθιστου εντέρου, των ημικρανιών, της ινομυαλγίας και σχετικών παθήσεων. Η ιατρική χρήση της κάνναβης επίσης φαίνεται ότι θεραπεύει συγκεκριμένα συμπτώματα παθήσεων όπως η σκλήρυνση κατά πλάκας και οι τραυματισμοί του νωτιαίου μυελού, παρουσιάζοντας αντισπασμωδική και μυοχαλαρωτική δράση, καθώς και αυξάνοντας την όρεξη σε αυτούς τους ασθενείς.